चंडीगढ़(धरणी): कांग्रेस विधायक करण दलाल और अभय चौटाला की बीच आपस में जूते लहराए जाने पर हरियाणा की सियासत में पक्ष-विपक्ष के नेताओं ने अपनी अपनी प्रतिक्रियाएं दी हैं। वहीं सत्ता पक्ष ने जहां उक्त नेताओं को मर्यादा का पालन करने की बात कही। वहीं कांग्रेसी नेताओं ने भाजपा व इनेलो पर मिले होने का आरोप लगाया और इनेलो ने कांग्रेस व बीजेपी पर मिले होने का आरोप लगाया। सत्र की कार्यवाही के दौरान इस तरह की घटना पर करण दलाल को एक साल के लिए विधान सभा से निलंबित कर दिया गया। वहीं अभय चौटाला के खिलाफ निंदा प्रस्ताव पेश किया गया, जिससे नाराज होकर चौटाला ने कांग्रेस और बीजेपी पर मिले होने का आरोप लगाया है। आईए जानते हैं इस घटना पर राजनीतिज्ञों की क्या प्रतिक्रियाएं हैं-